CELEX: 32009R1026
Language: mt
Date: 2009-10-29 00:00:00
Title: Regolament tal-Kummissjoni (KE) Nru 1026/2009 tad- 29 ta’ Ottubru 2009 li jirrettifika r-Regolament (KE) Nru 567/2009 li jdaħħal denominazzjoni fir-reġistru tal-ispeċjalitajiet tradizzjonali garantiti (Pierekaczewnik (STG))

30.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 283/33
            
         REGOLAMENT TAL-KUMMISSJONI (KE) Nru 1026/2009
   tad-29 ta’ Ottubru 2009
   li jirrettifika r-Regolament (KE) Nru 567/2009 li jdaħħal denominazzjoni fir-reġistru tal-ispeċjalitajiet tradizzjonali garantiti (Pierekaczewnik (STG))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 509/2006 tal-20 ta’ Marzu 2006 dwar prodotti agrikoli u oġġetti tal-ikel bħala speċjalitajiet tradizzjonali garantiti (1), u b’mod partikolari l-ewwel subparagrafu tal-Artikolu 9(4) tiegħu,
   Billi:
   
               (1)
            
            
               Instab żball fil-pubblikazzjoni tar-Regolament tal-Kummissjoni (KE) Nru 567/2009 (2) li jirreġistra d-denominazzjoni “Pierekaczewnik” bħala speċjalità tradizzjonali garantita. Għalhekk, skont it-talba magħmula mill-Polonja, għandha tingħata l-protezzjoni skont l-Artikolu 13(2) tar-Regolament (KE) Nru 509/2006.
            
         
               (2)
            
            
               Ir-Regolament (KE) Nru 567/2009 għandu għalhekk jiġi rrettifikat skont dan,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 567/2009 huwa emendat kif ġej:
   
               1)
            
            
               It-tielet premessa tinbidel kif ġej:
               
                           “(3)
                        
                        
                           Skont it-talba għar-reġistrazzjoni, il-protezzjoni msemmija fl-Artikolu 13(2) tar-Regolament (KE) Nru 509/2006 kienet ukoll mitluba. Dik il-protezzjoni għandha tingħata lid-denominazzjoni ‘Pierekaczewnik’ fis-sens li, jekk ma jkunx hemm oġġezzjoni, ma ntweriex li l-isem użat huwa legali, magħruf u ekonomikament sinifikattiv għal prodotti agrikoli jew oġġetti tal-ikel simili.”
                        
                     
         
               2)
            
            
               Fl-Artikolu 1 jiddaħħal il-paragrafu li ġej:
               “Il-protezzjoni msemmija fl-Artikolu 13(2) tar-Regolament (KE) Nru 509/2006 għandha tapplika.”
            
         
               3)
            
            
               Fl-Anness, jiżdied b’dan li ġej:
               “L-użu tad-denominazzjoni huwa rriservat”.
            
         Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mid-data tad-dħul fis-seħħ tar-Regolament (KE) Nru 567/2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta’ Ottubru 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 1.
   
      (2)  ĠU L 168, 30.6.2009, p. 22.